title: لطيفة أخرباش
text: بدات لطيفة أخرباش لكاريير ديالها كا صحافية ف جّورنال ليومي المغرب ف 1981، ؤ موراها ف مجلة لاڤي إيكو من 1991 تال 1995. من 1993 تال 2000 كانت مومتيلة ديال لمغريب ف رّيزو لأورومغاربي د تّكوين ف خدامي د تّيصال لي دارتو لّجنة لؤروپية. كانت أيضا ف لفترة مابين 1992 و 1999 شادة منصب ديال مستشارة د مشروع ف مؤسسة فريديريش ناومان، و نشّطات بين عامي 1990 و2003 ورشات و دورات ديال تّكوين ف مجال تّيصال. كانت ؤستادة ف لمعهد لعالي د لإعلام و تّيصال، ؤ ف 10 شتنبر 2003 عيّنها لماليك محمد سّادس موديرة ديال نفس لمعهد. من 2005 تال 2007، كانت موديرة تحريرية ديال جورنال لأمل، لي كان جورنال جيهاوي كيصدر ب دّاريجة ف سلا. ف مارس 2007، ولّات موديرة د لإداعة لمغريبية.